Filistere

Filistere (hebraisk: פְלִשְׁתִּים‎, p'lishtim) var et folk som i Midtøstens jernalder bodde ved Middelhavet på sørkysten av Kanaan, og i senere tider er dette området blitt referert til som Filistia og dekket omtrent det samme området som dagens Gazastripen.

Filisternes opprinnelse er blitt debattert av forskere. Det er ikke nok informasjon om filisternes opprinnelige språk til å relatere det til noe annet språk. Bibelen og relatert tradisjon har differensiert de opprinnelige filisterne i tiden til Abraham som ble kalt for avvittere og senere ble erobret av kaftorene som erstattet dem. Det er teoretisert at de senere filisterne hadde sin opprinnelse fra «havfolkene» som er like mystiske i sitt opphav.

Moderne arkeologi har også antydet en tidlig kulturell forbindelse med mykensk kultur i oldtidens Hellas.For en viktig typologisk studie, se Dothan, Trude Krakauer (1982): The Philistines and Their Material Culture. New Haven, Connecticut: Yale University Press. ISBN 0-300-02258-1.

Selv om filisterne adopterte den lokale kanaanittiske kulturen og språket før de etterlot noen skreven tekst (og senere adopterte arameisk språk), er en indoeuropeisk opprinnelse blitt foreslått for de håndfull av kjente filistiske ord som har overlevd som lånord i hebraisk.

 Etymologi 
Etymologien av ordet inn i norsk er fra senlatin Philistinus, fra sengresk Philistinoi (Phylistiim i Septuaginta, den greske gammeltestamentlige Bibelen), fra hebraisk P'lishtim, (Se «Første Samuelsbok» 17:26, 17:36; «Andre Samuelsbok» 1:20; «Dommernes bok» 14:3), «folket fra P'lesheth» («Philistia»); sammenlign med akkadisk Palastu, egyptisk Palusata; ordet er kanskje folket navn på dem selv.Etymology Online

Bibelske forskere har ment å spore ordet til det semittiske rotordet p-l-sh (hebraisk: פלש‎) som betyr å dele, gå gjennom, å rulle inn, dekke eller invadere,Jastrow, Marcus: A Dictionary of the Targumim, the Talmud Babli and Yerushalmi, and the Midrashic Literature. New York: Judaica Press, 1989., s. 1185 med en mulig betydning i dette navnet som «innvandrer» eller «invaderer».«plš» . The American Heritage Dictionary of the English Language: Fourth Edition: Appendix II Semitic Roots. 2000.

En annen teori, foreslått av Jacobsohn og støttet av andre, er at navnet er avledet fra det attesterte illyriske beliggenheten Palaeste, og innbyggerne på dette stedet ville ha blitt kalt Palaestīnī i henhold til normal grammatikalsk praksis.Bonfante, G.: «Who were the Philistines?», American Journal of Archaeology, Vol. 50, (1946), ss. 251-262.

Betegnelse på selvgod person
I en ikke-historisk sammenheng refererer ordet «filister» generelt til en selvgod og intolerant person, en person som er styrt av materialisme og vanligvis forakter intellektuelle eller kunstneriske verdier,«philistine», Merriam-Webster uvitende om kunst og kultur og utøver streng moral (i negativ betydning) eller er uvitende i et visst område av kunnskap. Filister er med andre ord synonymt med en småskåren spissborger. Denne betydningen oppsto i tysk studentsjargong og henviste nedlatende til en «ikke-student».

 Referanser 

 Eksterne lenker 

 Corinne Mamane Museum of Philistine Culture

Filistinerne
Kategori:Oldtidsfolk
Kategori:Folkeslag i Den hebraiske bibel